Jonas Valančiūnas

Jonas Valančiūnas (g. 1992 m. gegužės 6 d. Utenoje) – profesionalus Lietuvos krepšininkas, žaidžiantis NBA lygoje, Naujojo Orleano „Pelicans“ komandoje. Dar kitaip vadinamas „JV“.

Karjera 
Profesionalo karjerą pradėjo 2008–2009 m. sezone Vilniaus „Perlo“ komandoje, kuri rungtyniavo Nacionalinėje krepšinio lygoje (NKL).
2009–2010 m. sezone kartu su Vilniaus „Perlo“ komanda debiutavo aukščiausioje Lietuvos krepšinio lygoje (LKL) ir buvo vienas komandos lyderių.

2010 m. sausio 17 d. jaunasis Lietuvos krepšinio talentas perėjo į Vilniaus „Lietuvos ryto“ komandą, su kuria tapo LKF ir LKL čempionu.

NBA 
2011 m. birželio 23 d. NBA naujokų biržoje penktuoju šaukimu pasirinktas Toronto Raptors komandos, bet metams liko „Lietuvos ryto“ klube. Pasibaigus 2011–2012 m. sezonui išvyko į NBA.

2012 m. liepos 19 d. pasirašė ketverių metų sutartį su Toronto „Raptors“.

2013 m. kovą vidutiniškai žaidė 27 minutes per rungtynes, pelnė po 11,4 taško, atkovojo 7,3 kamuolius ir blokavo 1,1 metimą. Tituluotas Rytų konferencijos mėnesio naujoku.

2019 m. vasario 8 d. su C.J. Miles ir Delon Wright išmainytas į Memfio „Grizzlies“ klubą už Marc Gasol.

2021 m. rugpjūčio pradžioje iškeistas Naujojo Orleano „Pelicans“ komandai.

Lietuvos jaunimo ir vyrų rinktinės 
2008 m. su Lietuvos jaunučių (iki 16 metų) rinktine Europos čempionate iškovojo aukso medalius, tapo naudingiausiu čempionato žaidėju.

2009 m. vasarą 17-metis uteniškis Europos pirmenybėse Mece buvo metais jaunesnis už daugelį varžovų, tai nesutrukdė dominuoti po krepšiais. 19,3 taško, 10,6 atkovoto kamuolio, 2,6 bloko ir 72,1 proc. dvitaškių – tokie rezultatai įvertinti vieta simboliniame čempionato penkete.

2010 m. Lietuvoje vykusiame Europos jaunųjų (iki 18 m.) čempionate rinkdavo po 19,4 taško, sugriebdavo 13,4 kamuolio bei blokuodavo 2,7 metimo. Finale įmetė 31 tašką, sugriebė 18 kamuolių, padėjo Lietuvos rinktinei tapti Europos čempione. Išrinktas naudingiausiu čempionato žaidėju.

2011 m. liepą Pasaulio jaunimo (U-19) čempionate Latvijoje su Lietuvos devyniolikmečių rinktine tapo pasaulio čempionu, bei buvo išrinktas naudingiausiu čempionato žaidėju ir pateko į simbolinį penketą. Viso turnyro metu Lietuvos rinktinės kapitonas vidutiniškai rinkdavo po 23 taškus, atkovodavo po 13,9 kamuolio ir blokuodavo po 3,2 metimo.

2011 m. vasarą po sėkmingo pasirodymo Pasaulio jaunimo (U-19) čempionate Latvijoje, pakviestas į Lietuvos vyrų krepšinio rinktinės treniruočių stovyklą. Pateko į galutinę sudėtį, atstovavo Lietuvai 2011 m. Europos krepšinio čempionate, kur užėmė 5-tąją vietą. Čempionate pelnydavo po 8,4 tšk., atkovojo 4,1 kamuolius.

Pasiekimai 
 2008 m. Europos jaunučių (iki 16 metų) čempionas
 2008 m. Europos jaunučių (iki 16 metų) naudingiausias čempionato žaidėjas
 2009 m. Eurolygos jaunimo turnyro vicečempionas
 2010 m. LKF taurės laimėtojas
 2010 m. LKL čempionas
 2010 m. Europos vaikinų (iki 18 metų) čempionas
 2010 m. Europos vaikinų (iki 18 metų) čempionato naudingiausias žaidėjas
 2011, 2012 m. LKL žvaigždžių dienos naudingiausias žaidėjas
 2011 m. birželio 23 d. NBA naujoku biržoje. pašauktas 5 šaukimu Toronto Raptors ekipos
 2011 m. Pasaulio jaunimo (iki 19 metų) čempionas
 2011 m. Pasaulio jaunimo (iki 19 metų) čempionato naudingiausias žaidėjas
 2011, 2012 m. Geriausias Lietuvos krepšininkas
 2011, 2012 m. Geriausias Europos jaunasis krepšininkas
 2012 m. ULEB Europos taurės kylančios žvaigždės apdovanojimas
 2013 m. NBA rytų konferencijos kovo mėnesio naujokas
 2013 m. išrinktas į 2012/2013 metų NBA antrą naujokų penketą
 2013 m. NBA Vasaros lygos naudingiausias žaidėjas
 2013, 2015 m. Europos krepšinio čempionato sidabro medalio laimėtojas
 2014 m. NBA Išrinktas į „Kylančių žvaigždžių“ rungtynes Naujajame Orleane

Įvertinimas 
 2011 m. ordino „Už nuopelnus Lietuvai“ medalis

Dalyvavimas čempionatuose 

|}

Šaltiniai

Nuorodos 
 http://www.delfi.lt/sportas/krepsinis/j-valanciuno-pirmas-nba-sezonas-iamzintas-trumpame-filme.d?id=61352389
 http://www.basketnews.lt/player-6504-jonas-valanciunas.html
 http://sportas.atn.lt/straipsnis/30524/jvalanciunas---lietuviu-howardas-is-utenos 
 http://www.lrytas.lt/eurobasket2013/lietuvos-rinktine/j-valanciuno-zaidime-nba-braizas-kuris-ne-visada-tinka-europos-krepsiniui.htm 

Lietuvos krepšininkai
Lietuvos olimpiečiai